
Pânze de paianjeni ACES 

Poezia lui Eminescu, cum Sa spus de-atâtea ori, e cel dintâi ca- 
pitol de literatură românească ridicat la culmile producţiei universale. 
Paginile nenorocitului cântăreț al Luceafărului, strălucitoare de geniu 
şi cercetate de mister, apar dincolo de bariera evoluției noastre lite- 
rare, şi ca o creațiune unică, fără predecesori şi fără continuare, ṣe 
înşiruie alături de operele de artă pe care creerul umanității ni le trans- 
mite drept zestre intelectuală a veacului trecut. 

Personalitatea lui Eminescu are însă şi-o specială semnificare 
pentru noi. : ` : 

Din scrisul lui sa închegat mai întâi doctrina naționalismului 
organic, care a îndrumat întreagă ideologia vremii, și al cărei rezultat 
e România de astăzi. După divagaţiile şcoalei latiniste, după retorica 
ușoară cu Care ne obișnuiseră imitatorii romanticilor francezi, acest 
chinuit se coboară cel dintâi în tainele existenții noastre, şi smulge 
de-acolo din adâncime dogmele imutabile pentru religia unui popor 
luptător. Crezul lui trece peste spuma uşoară a prezentului și se 
înfige la „o mie patru sute“, descitrând din cronici un cântec de bi- 
ruinţă. Deodată cu cultul trecutului el desgroapă „limba veche şi in- 
feleaptă“, în care-şi toarnă gândurile înfrigurate, făurind astfel crite- 
riul de căpetenie al unităţii noastre de simţire. Călător în toate regi- 
unile locuite de Români, el creiază pe seama unei entități etnice for- 
mula unirii politice „dela Nistru pân la Tisa“. Călăuzit de concepţia 
lui, Eminescu se sbate cu devotamentul fanatic al omului de geniu, ca 
s'o ducă la triumf. Articolele dela Timpul sunt împletituri de fulgere, 
care țâşnesc din sufletul unui mare 'reformator. El vine cu ideia puri- 
tății de rasă, în care găseşte singura salvare pentru un neam fărămi- 
tat subt atâtea domnii ostile, copleşit de „neagra străinătate“. Devine 
predicatorul încercuirii unui patrimoniu strămoşesc și se închide în 
„Scripturile bătrâne“ ca întrun turn de apărare, de unde loveşte fără. 
milă ori-ce infiltrație bastardă. 

Eminescu a biruit deopotrivă şi cu literatura lui şi cu principiile 
de etică națională care l-au inspirat. 

Cele două generații venite în urmă l-au decretat idolul lor. ln 
afară de sguduitoarea influință literară esercitată pe deantregul, con- 
Ştiinţa publică s'a diriguit la noi de adevărurile lui. De patruzeci de 
ani încoace toată lupta noastră de desrobire, toate svârcolirile minţii 
pentru a ne prinde întrun mănunchiu, sunt radațiuni din credinţele 
poetului. Subt acest raport, el e întâiul mare profet al intelectualității 
româneşti. Gândurile i s'au topit pretutindeni ca un fluid înviorător 
şi ni s'au prefăcut în sânge. Cine-a trăit aici o viaţă intelectuală pe 
vremea regimului unguresc, își dă, poate, mai bine seama, de imensa 
„forță morală cu care ne înarma scrisul lui Eminescu. Procesul de fer- 
mentare a fost la fel. în toate părțile. Spiritul curent al vechiului Re- 
gat s'a hrănit din această evanghelie, care s'a învățat în şcoli, a răsunat 
la tribună, a determinat mentalitatea oamenilor politici, a străjuit ca o 
flacără nevăzută după rețelele de sârmă dela Mărăşeşti, şi-a strigat pe 
pustele Ungariei în drum spre Budapesta. 

Astăzi ideia noastră de stat se clădeşte pe acest rezon unic de 
orientare. 

Fireşte, concepția lui Eminescu, familiară, nouă, ma putut ade- 
meni niciodată elementele de import care sau aciuit aici. Prea era 
locală această doctrină, prea vorbea Românilor de pur sârge, prea scar- 
moneă instinctele străvechi, ca să poată cuceri pe neofiți. In definitiv, 
lucrul .e perfect explicabil, logica eminesciană se brodează pe-un im- 
puls de rasă precis şi indestructibil. Nou venitul, adăpostit la noi, cade 
în afară de acest cerc de simţire. E! ne-a trecut granița cu intenţii 
mult mai pozitive, decât dorinţa unei inoculări sufletești. In materie 
de suflet, intrusul şi-a adus bagajul lui distinct, pe care-l plimbă pre- 
tutindeni, fie-că scoate petrol la Câmpina, vinde şireturi de ghete la 
Podul- Iloaii, sau face pe criticul literar la Bucureşti. Eminescu e o 
incarnaţie specifică a solului, scrisul lui o concentrată otravă crescută 
aici, un fel de haşiş românesc, pe care organismul străin îl refuză. Şi 
poezia și opera de publicist i le poți pătrunde numai în măsura numă= 
rului de loturi cu care te-a înzestrat soarta în cimitirele noastre. De- 
aceea nu e nici o mirare, că toți oaspeţii literari cu care ne-a hărăzit 
Dumnezeu. nu s'au încălzit de Eminescu. După triumful categoric al 
maestrului în cerebralitatea ţării, ei au tăcut îmbufnaţi la început, ca 
mai târziu să ridice cuvântul cu oare-care timiditate” şi să devie în 
sfârşit detractori de-abinele. 

Răposatul Gherea, acest simpatic nomad al criticei româneşti, sa 
ivit primul care a lansat rezerve asupra cugetării politico-sociale a 
poetului dela /unimea. Reţeta obişnuită a umanitarismului internațional 
a fost dela început antidotul cunoscutului critic socialist. In ea se re- 
zuma psihologia normală a călătorului care-a făcut popas la noi. Ati- 
tudinea lui Gherea era cât se „poate de simplă şi de rezonabilă. Ce 
ecou puteau trezi în nervii şi în mintea lui acești ditirambi ai rasei, 
de care s'a poticnit el Ahasverul asvârlit de peste Nistru în furnicarul 
“nostru de patimi, și prin ce miracol psihic ar fi fost în stare să înre- 

gistreze străinul epopeia lui Mircea dela Rovine? Subconştientul lui 

Gherea putea oare să vibreze la accentele arhaice dela „o mie patru 

sute“ când un voevod basarab îşi apăra cu arcașii lui „sărăcia şi 

nevoile și neamul?“ In ce lume de spectri necunoscuţi îl invita poetul . 
cu cuvântul lui de retrospecţiune? Nu, operaţia era prea dificilă, ori- 

ce sforțare rămânea fără rezultat, fiindcă bietul Solomon Solomonovici, 

fugarul stepelor ruseşti aşezat la noi, venea cu un alt instinct istoric, 

de pe alte tărâmuri. In mod firesc, deci, Gherea opunea un non pos- 

sumus sufletesc operei integrale a lui Eminescu. Cazul criticului dela 

- Ploeşti, care era de altfel o inteligență superioară şi-un temperament - 
de elită, s'a repetat mai târziu cu alți desrădăcinaţi. Aceiaşi mentali- 

tate pornită din aceiași structură de gândire, făcând apel la aceleaşi 

subterfugii teoretice, s'a manifestat la toţi scriitorii minori deslipiți din 
altă zonă etnică pe teritoriul nostru. De sigur, cu vremea tonul sa 

schimbat, timidele contestări inițiale au evoluat ținând pas oare-cum 

cu șansele cetățeniei, ivindu-se pe-alocurea şi nelipsitele note de im- 

pertinenţă,.. . 

Astăzi personalitatea lui Eminescu e centrul de greutate al ideo- 
logiei naţionale care ne ţine în picioare. Toţi, deci, care sunt duşmani: 
născuţi sau făcuţi ai acestei ordine morale, sunt şi adversarii naturali 
ai poetului. După judecata lor, trebuie dărâmată piatra unghiulară, ca 
să se năruie edificiul întreg. Astfel, o serie de termite și-au inaugurat 
destrucțiunea metodică. Inceputul l-au făcut prin a ataca doctrina în- 
săşi, fără a afişa numele autorului, ca să nu stârnească o reacțiune 
violentă. Planul se desfășură programatic, cu tactică şi cu persistență. Un 
cor întreg de emigranţi literari bâjbâie împrejur batjocurind altarut 
, moştenit, Ideia națională cu toate atributele ei e târâtă în noroi. Clişee 
„exotice năvălesc pripit, ca să falşifice aspectul local al unui vechiu 
patrimoniu. In această invazie de străinism, presa, scăpată din mâinile 
noastre, are rolul de slujnică a fie-cărei clipe. Cu ajutorul ei se mul- 
tiplică infuzoriile parazitare şi susțin o acţiune concentrică. Totul merge 
azi la Bucureşti pe-o luptă bine chibzuită de compromitere și .desfi- 
ințare a unui crez incomod. Intre trivalizarea cuitului strămoșesc și 
sugestiunile dela Moscova, pe mii de game o vastă claviatură joacă 
aici o stranie rapsodie, din care ori-ce silabă e îndreptată împotriva 
noastră. . | 

In sfârşit, acum după atâtea mișcări de învăluire, se dă şi atacul 
frontal. După doctrină i-a venit şi rândul maiestrului. Adevărul Literar 
a început „dinamitarea“ lui Eminescu. Domnul Panait Istrate a primit 
această însărcinare, pe care patronii lui o sprijinesc cu-o muzică de 
panoramă stridentă, urlată frenetic din toate rotativele lor. Spectacolul 
e destul de interesant. Părintele unei Kiraline din mahalalele Brăilei, 
care a scos capul la Paris, cu un fitil roşu în mână se repede la blo- 
cul de granit. În jurul lui e dansul macabru al sanielevicilor, grotesc 
şi cu behăituri orientale. Istrate se îndeamnă, Istrate se încruntă, Istrate 
se strâmbă, Istrate Panait se ia de piept cu Mihail Eminescu. 

Să-l vedem pe Istrate! 

Invitat de societatea „România Jună“ să-și da micul său prinos 

pentru un almanah comemorativ, dl. Panait Istrate se folosește de acest 
prilej ca să-și precizeze atitudinea față cu Eminescu, 

Autorul Kirei Kiralina nu poate fi învinuit de nici o sfială înaintea 
subiectului. El e foarte deschis, şi strigă din răsputeri ca să saudă 
departe. Nu ezită și intră dela început cum s’ar zice „in medias res“ 
După o succintă introducere asupra „istoriei dela începutul lumii şi 
până în zilele noastre“, din care se constată fără nici o îndoială că 
nu e în buni termeni cu „popii“ şi cu „Dumnezeu“, îndrăzneţul ico- 
noclast, sprijinit pe surpriuzătoarea descoperire că „viitorul a fost 
totdeauna învăluit de-un nor de pâclă deasă“, se repede cu o „lovitură 
de picior“ la piedestalul profetului: „O astfel de credință ero ngtă a fost 
şi idealul de mai bine, a (!) bunul Eminescu“. Cum vedeți, Istrate 
din. primul moment apare îndușmănit și cu gramatica pl el 
După această altercaţie trecătoare, d-sa se ridică brusc ca să-şi de- 
clare sentința: „Mihail Eminescu s'a condamnat pe sine însuşi, şi-a 
mărginit propria sa operă la o meschină notorietate naţională, când, ca 
progres uman, sa mulțumit să dorească doar bine țării sale“. 

In această judecată lapidară se condensează leit-motivul detrac- 
torului. Pentru dânsul „se naşte întrebarea“: numai „dela Nistru pân” 
la Tisa“ se întindea pământul pe vremea lui Eminescu, şi „numai poporul 
român, credea el, (Eminescu), că e demn să cunoască universalele-i 

gândiri și simț! ri“? Urmăriţi logica, e admirabilă: „universale gândiri 
3 simfiri“ de o „meschină notorietate naţională“... Dar, să lăsăm gra- . 
matica şi logica, cele două infame născociri burgheze, pe care fiul 
Brăilei probabil le „trimite la fier vechiu“. D-sa, supărat cum e pe 
„idealul strâmt“ al poetului, merge înainte: „Fost-a Eminescu folositor 
chiar şi neamul său, dorind binele închis între frontiere? Ajuns-a el 
la vre-un rezultat practic, prea-mărindu- -şi națiunea şi hulind tot ce 
nu e român“? DI. Istrate Panait nu numai că contestă ori ce „rezultat 
practic“, dar, de braţ cu Kiralina lui, priveşte de sus cu aiere de milă 
și dispreţ: „Sărmane Mihail Eminescu... cât ţi-a fost de greu să pri- 
cepi pe uriaşii descoperitori şi propovăduitori ai ideei de desrobire 
internaţională din apusul Europei, cu cari ai fost doar contemporan... 
wai ştiut să te ridici de-asupra granițelor, ba chiar ai făurit arme 
otrăvite“. 

Frontierele şi iar frontierele, iată suprema meteahnă a acestui 
voiajor fără paşaport şi „fără gramatică, pentru care Eminescu „și-a 
băgat piciorul în căpcana naționalismului şovinist, neputincios şi 
sforăitor, l-a slugit cu sinceritate în sch'mbul unei coaje (!) de 
mămăligă“... | 

‘Ei bine, prin ce mijloace se poate ajunge la „înfrăţinea uni- 
versală“, care pare a fi visul d-lui Panait Istrate? D-sa o spune fără 
nici un înconjur: „revoluția“ şi „armele disperate, justificat disperate“ 
ale bolșevicilor; și fiindcă „puzderia umană nu vede aceste adevăruri“ 
strigă dânsul întrun elan de sinceritate: „doresc să vie, nu Bolșevicii 
omenoși ai Rusiei, ci Hotentoţii sălbateci și cruzi, cari să-i vâre cu băţul 
prin şezut, ceea-ce ochii ei orbi nu pot să perceapă“. Cu altele cuvinte, 
o operaţie destul de drastică şi perfect umanitaristă... Dar, care e 

ultima etapă pə care omenosul chirurg social o întrevede. pe seama 
așezării umane? D. Istrate, sentențios și categoric, ne dă răspunsul: . 
„Omenirea va fi condusă cu dreptate, în viitor, de oameni inteligenți şi 
generoși, ori-care le-ar fi obârşia, aşa cum vedem că se produc lucra- 
rile în Rusia de astăzi“. 

Am înțeles, bolşevismul e raiul salvator. Cunoaştem teoria, tocmai 
deunăzi când ne-o lansa Adevărul Literar, mai veniseră de peste 
Nistru vre-o cincizeci de bandiți la Tatar-bunar să ne-o „vâre“ cu 
granate de mână. Replica acestor omenoşi tovarăşi de idei le-au dat-o 
soldaţii noștri şi cu dânșii suntem chit. Rămâne însă dl. Panait Istrate, 
rămâne Adevărul Literar care-l ocroteşte cu surle și cimpoaie, şi aici 
chestiunea e mai complicată. Când zic că e complicată, nu mă gândesc 
la naşul Kiralinei, ci la întreg valui temebros, care se pregăteşte în 
umbră de către diverse amfibii intelectuale, îndopate din greu cu 
„mămăligă“ românească. Povestea personală a lui Istrate e destul de 
fudimentară şi nu tocmai interesantă, ca şi gramatica lui. Tempera- 
ment anarhic, dincolo de ordinea morală constituită, e greu să anga- 
iezi o discuţie cu el. Argumentele noastre le „dinamitează“ cu aceeaş 
ușurință cu care a încercat să-și reteze beregata singur. Ce să-i spu- 
nem, deci, lui Istrate? Că lupta națională a lui Eminescu, fiind lupta 
pentru desrobirea unui colţ de umanitate, nu e decât o pagină gene- 
roasă din cartea mare a desrobirilor omenirii? Că ura lui. împotriva 
străinilor nu era decât revolta legitimă împotriva spoliatorilor, care 
sugrumă viața unui petec de pământ? Ce să facem cu Istrate? Să-i 
ținem un curs de istorie, ca să-l învăţăm că subt cnutul rusesc şi 
subt legea contelui Apponyi, ştirbindu-se caracterul unui popor se 
comiteau zilnic la adăpostul legilor crimele unor tâlhari ai evoluţiei 
universale? Ce să încercăm cu Istrate? Si-i dăm pe repezeală noțiuni 
elementare de sociologie, ca să înțeleagă că a păstra și-a cultiva pa- 
trimoniul moral, intelectual și politic al unui neam, ori-care-ar fi el, 
hotentot chiar, înseamnă a complecta simfonia largă a universalităţii, 
i că deci Eminescu, codificând o doctrină naţională, e unul din 
stâlpii de căpetenie ai progresului uman? lntrebările sar putea duce 
cât de departe, toate-ar fi zadarnice însă, fiindcă tulburatul apologet 
al „înfrățirii universale“ se plimbă cu picioarele în gol, jenseits von 
Gat und Boese cum spune filozoful german, orfan la fel şi de tată şi 
de limbă şi de ori-ce scrupule teoretice. In acest imperiu nebulos, în 
care dânsul rătăcește fără inevitabilul paşaport al inteligenţii, ar fi 
prin urmare o pierdere de vreme să-l urmăm, Chiar și în cazul când 
m'ar fi la mijloc imaginea destul de desagreabilă a unei... beregate... 

Există însă aici o întreagă familie de spirite, care vor să „dina- 
miteze“ ca ori-ce preţ ideia națională, indivizi pe care frontierele îi 
strâng ca nişte chingi de fier. Bietul Istrate, împins acum înainte de 
ei, cu tot chiotul lui nesăbuit, nu e decât exponentul lor de ocazie, 
un fel de piatră colțuroasă aruncată în obrazul opiniei publice. in 
realitate, ei sunt care se agită şi trag sforile. Dela răsboi încoace, când 
amuţiseră, acum s'au înmulțit şi te împiedeci de ei pela toate răs- 
pântiile. Fie-că batiocoresc consecvent țara la gazetă, spurcând tot ce 


1265 
© BCUCIuj 


e de baştină subt paravanul unui criticism occidental, fie-că profe- 
sează cultul amnestiei şi-al umanitarismului pe seama Goldsteinilor 
sau a criminalilor din Basarabia, fie-că sunt dadaişti de-ai lui Tristan 
Tzara, în fond ei laolaltă sunt una, sunt tot „neagra străinătate“ lovită 
cu biciu de foc de Eminescu și perpetuată ca o pecingine grozavă pe 
trupul nostru. Ei se feresc cu toţii de-un crez național, fiindcă acest 
crez e singura formulă mântuitoare pe seama unui popor închegat 
întro unitate. Ei vor să dea la o parte şi pe Eminescu, care le Si 
drumul ca un bolovan uriaş prăvălit în fața unei prăpăstii. Cetiţi, 
pildă, insultele criticului de casă al Adevărului Literar, dl. Sarea, 
actualul impresariu al lui Istrate, vechi şampion al „înirățirii inter- 
naționale“ și el. Cetiţi plevuşca de reviste pe cari din protecția unui 
capital obscur rotativele le- asvârle necontenit pe piaţă. Aici nu mai e 
pur și simplu psihologia intruşilor, acel non possumus sufletesc de 
care vorbeam la începutul acestor rânduri, neputința străinilor de-a 
pătrunde manifestarea organică a unei rase. Lucrurile sau complicat 
în timpul din urmă, şi complicaţia își are aportul ei cotidian. Am trecut 
şi peste perioada de mârăitură surdă Şi peste străduințele negațiunii 
sterile, acum se lucrează cu un plan unitar şi cu-0 ţintă precisă. Pentru 
moment ne găsim încă în faza de preparaţie, pocnesc pe ici pe colo 
rachete care luminează ungherele tăinuite ale taberei dușmane, şi din 
însinuări răzlețe putem alege cumplita războire care ne-așteaptă. Istrate 
cu rectitudinea lui de somnambul literar însă, înverșunat inimic al 
„călăului Foch“, şi deci prost tactician, denunţă și planul și ţinta: 
„sfărâmarea aspirațiilor primitive clădite pe frontiere“ şi „drep- 
„tate cu oameni inteligenţi și generoși, ori-care le-ar fi obârşia, 
așa cum vedem că se produc lucrurile în Rusia de azi“. 
k X 
% ' Li 

Se încearcă deci distrugerea ideologiei tradiţionale a naționalis- 
mului conceput de Eminescu şi înlocuirea ei cu cunoscuta formulă 
bolşevică. 

Chestiunea e limpede şi ori-câte neplăceri sentimentale ni sar 
pune în perspectivă, noi trebuie s'o privim în față, trebuie să ne apă- 
răm. Să ne ierte, deci, și Adevărul Literar şi toți patronii lui mai pu- 
țini literari, dacă le mărturisim cu linişte că suntem în gardă demult, 
şi fiind oare-cum la noi acasă ne mișcăm destul de sprinten pe câm- 
pul de bătaie. Spiritul public, aici, suntem siliți să le-o spunem, se; 
menţine încă tot în alvia cea veche. Triumful lui Eminescu e astăzi 
la noi .mai eclatant ca ori-când. Românismul „dela Nistru pân” la Tisa“, 
urmându-şi misiunea istorică şi-a identificat, în sfârsit, după un crunt 
sbucium milenar, graniţele politice cu cele etnice. Nu s'a îndeplinit 
decât un act de justi ţie după un rapt de veacuri, normalizându- se ast- 
fel viața unui popor și dându-se în acelaş timp un aspect firesc ra- 
porturilor naționale din Europa centrală. Granițele care ieri erau pi- 
roane înfipte în carnea noastră, astăzi sunt zidul de apărare al unui 
bun comun, câștigat prin drepturi străvechi. Parii acestor granițe ac- 
tuale sau împlântat în sânge. Graniţă înseamnă deci, la noi, suprema 


` 1266 
© BCUCluj 


legitimitate morală, înseamnă biruința dreptății, putință de desvoltare 
după rosturile firii, înseamnă limbă, lege, oase de părinți şi zâmbet 
de copi, înseamaă tot ce constituie! tezaurul văzut și nevăzut al ome- 
nirii „dela începutul lumii și până în zilele noastre“, cum ar zice cu 
înţelepciune dl. Panait Istrate. Ori-cine ar vrea să le spargă trebuie 
să-şi ia pedeapsa ca un dublu criminal: împotriva noastră şi împotriva 
umanității. 

In “lături, deci, domnitor. cu refrenul răsuflat al tuturor hienelor 
internaționale, care se cântărește astăzi cu aur la Moscova pe spina- 
ea mujicului rus, şi spre bucuria celei mai sinistre aventuri din câte 
a cunoscrt vreodată istoria. Noi ne păzim graniţele nu numai cu baio- 
nete, ci cu conştiinţa limpede a demarcației sufleteşti la care ne-a 
îndrumat un mister de procreaţie etnică. Le păzim din acelaș instinct 
ancestral ca şi Mircea cel Bătrân al lui Eminescu, care-şi apăra: „să- 
răcia și nevoile şi neamul“. Inlăuntrul lor noi vom fi oameni, apostolii 
umanităţii, ipnotizaţi de libertate, dornici de progres și milostivi pen- 
tru tot deaproapele nostru. Cine nu înțelege acest impuls firesc, care 
stăpâneşte toate fibrele neamului românesc, e ori un zănatic cu pi- 
cioarele în gol, ori un delicvent ordinar, conştient și interesat. Și în- 
trun caz şi întraltu', el trebuie strivit; fireşte, dacă se poate, fără a 
face uz de reţeta sadică a omenosului vizionar dela Adevărul Literar, 
care, cum am văzut, recomandă pentru situații mai puțin grave „să-i 
vâre“ doctrina „cu bățul prin şezut“. 

Rămânem astfel la catechismul lui Eminescu. E un fel de „magna 
charta“ obligatoare şi imprescriptibilă la noi. Cine mo adoptă, îl con- 
siliăm să plece, dintr'un sentiment de creștinească bunăvoință. Din- 
colo de frontierele pe care le detestă, e liber so nesocotească, încer- 
cându-si norocul „spoiad case“ sau scriind cărți cu duiosul certificat 
al lui Romain Rolland; pentru noi e tot una, fiindcă e trecut într'o 
zonă de indiferență, de unde miasmele nu ne-ating. Aici însă, unde 
miroase încă a sânge proaspăt, vărsat prin toate văgăunele pentru sta- 
tcrnicirea unei idei, „dinamitarea“ mi se pare cam șiscată, şi în ori-ce 
caz prematură. De-aceia, să ia aminte întregul clan ocult, și totuși 
ştiut, care vrea să ne „arunce la fier vechiu drapelurile“. Aceste drape- 
luri, cu-al lor „nolli me tangere“ se răzbună crud uneori. Eu îmi per- 
mit să mă fac "ecoul admoniţiunii lor bătrânești de pe-acum, supor- 
tând, de sigur, toate desagramentele... 

„Cât daspre Mihail Eminescu, detractorii lui să fie liniștiți. Cre- 
dința poetului rămâne neștirbită, păzită bine de mințile limpezi, cum 
erau odinioară păzite de Moise tablele legii pe muntele Sinaii. D. Pa- 
nait Istrate, în variatele sale contribuţii auto- -biografice cu care- şi, în- 
treține cetitorii, spune undeva, că a „măturat pânze de paianjeni“. li 
facem cunoscut cå suntem şi noi mulţi aici, care ne îndeletnicim cu 
această meserie, De câte ori în jurul altarelor străvechi se ivesc ast- 
îel de insecte antipatice şi vor să- -şi fese pânza otrăvită cu mirosul 
lor greu și botul lacom întins după p:adă, noi luăm mâturoiul și mā- 
turăm.. 

„„Şi vom mătura totdeauna! OCTAVIAN GOGA 

Miniaturi 


Nevinovăţie 


Când vântul serii'n părul resfirat 

Pe umerii mai albi decât zăpada 
Svârlea balsam cules de prin livada 

Cu meri sălbăticiţi, și când mi-ai dat 
Mânuţa moale'n mâna mea s'o strâng, 
(Tu mai ţii minte?) m'am făcut la faţă 
Ca trandafirii ce-i purtai pe braţă 

Şi am plecat să nu mă vezi cum plâng... 


Dimineaţă de vară 


Privești: prin lanurile verzi se plerde 
Un fir de vânt și-o dungă de lăcustă, 
Şi ierburile prind ca să-ți desmierde 
Picioarele și tivul dela fustă — 

lar o albină, gura bujorată 

Ţi-o caută în sbor, ca pe-un ulei 

In care duce mierea adunată 

Din florile de câmp, cu truda ei... 


Scrisoare 


Diseară când luminile s'or stinge 
Pe ulița ta largă, mărginașă, 

Şi când pustiul va învălui 

Intregul sat în a tăcerii fașă, — 
Aşteaptă-mă la geamu 'mbrăţișat 
De iederă bătrână și zorele: 

Voi trece, de pe buze să-ţi culeg 
Surâsul, floarea visurilor mele... 


ZAHARIA STANCU 

Dela broncthosaur la domnul ministru X. 


E o vedenie dela începutul veacurilor, când oceanul abia se des- 
părţea în besne de uscat. 

In zilele ude, când funinginea norilor spânzura opacă deasupra 
nămolului, din mlaștini îşi ridicau capul marsupiale gigante, cu frun- 
tea îngustă, cu gâtul subțire, cu pântecul greu, căptușit de piele sol- 
zoasă, clătinându-şi peste mocirle membrane de aripi, care nu erau 
încă picioare şi nu mai erau, totuși, înotătoare. Un cap spăimântător 
de mic, un abdomen spăimântător de mare. Deasupra zărilor, ca dea- 
supra veacurilor, îl văd profilat pe linia curbă a orizontului, clefăin= 
du-și fălcile somnoros, fără nici un gând în creerul cât nuca, fără de 
nici o presimţire. 

Şi cu toate aceste, acolo, pe fund de zări, din sleirea apelor și 
din închegarea uscaturilor, se pregătea minunea cea mare a planetei. 
Se sbiceau arhipelurile de pământ, unde continente târzii aveau să-l 
nască pe Goethe şi pe Shakespeare, pe Platon şi pe Pascal, și unde 
omul, fiul omului lacustru, avea să ţâşnească în văzduhuri spintecând 

„cerul, cu mâna încleştată pe volan, în maşini sburătoare cu aripi de 
„pânză şi cu motoare care sună ritmic, ca bătăile unei miraculoase şi 
eterne inimi metalice.. | 

Dar marsupialul cu ochii lipiți îşi culca somnoros capul în glo- 
duri și nici o presimţire nu-i sguduia sforile nervilor. Căsca gura 
zimţată către soare. Toropit de căldura aburilor își răsturna solzii în 
smârcuri. Târziu, exploratorii Tibetului, aveau să-i descopere ouăle 
putrede şi scheletul, în hrubele subpământene. Ambalat în cutii eti- 
chetate, avea să călătorească îmbucătăţit și cu vertrebrele orânduite pe 
numere, spre vitrinile din Bsitish-Museum, 

Este — nu e aşa? — o obsesie de lectură. O viziune din anii. 

când manualul de pe pupitrul școalei, manuzlul de paleontologie, își 
trăia gravurile şi clasificările uscate în închipuirea noastră, cu o am- 
ploare de roman fantastic al planetei, care la fiecare filă întoarsă să- 
rea peste milioane de ani. 

Chipul însă al vieiăţilor tâmpe. cu creer cât miezul de nucă şi 
cu pântec lăbărțat cât o guvernare liberală, se proectează în gând de 
câte ori coloana gazłtei aduce o ştire nouă, despre un fapt nou, aF 
vrunui domn ministru de aci, unde s'a uscat de mult și s'a fertilizat 
pentru parcelări orânduite de direcția împropietăririlor, humusul de pe: 
fundul secat al mării sarmatice. 

Căci te întrebi cu spaimă, urmărind incoherența acestor fapte, 
dacă în capul cutărui om de conducere, va fi -existând o viziune a 
universului,’ o tresărire de gând, care să spargă spaţiile și timpurile, 
ceva mai puţin trândav decât se întâmplă în cugetarea opacă a unui: 
bronchtosaur. In ceasul digestiei, din dburii mistuirii grele, se va fi 
luminând oare, într'o îu'gerare, presimţirea unei alte lumi, unei finali- 
tăți care trece dincolo de funcția intestinului gros și se confundă cu 
misterul vieţii însăşi? Ce gând stă pitit acolo? Ca e sub țeasta omu- 
lui despărțit cu câteva zeci de milenii de străbunul nostru comun dela 
„Neandethal ? Ce înţelege din această încleştare dureroasă a omenirei 
în căutare de ea însăși, peste care, fluid, se simt împresurându-ne 
taine ca ape nevăzute 2 Ce vede, ce știe măcar despre lucruri hotarni- 
cite în concret, de aici până aici, dela un hotar eeograig la altul, 
dela o cronologie la alta? 

In toate domeniile activității omenești, prezentul este o capitali-- 
zare a gândului, experienței şi cunoaște rei din trecut, îndreptate către 
un viitor. Toate presupun o meditaţie, cel puţin o ucenicie, care să 
dea automatismul! profesional. Politica, numai, se dispensează de una 
și de cealaltă. Hazardul, care poate fi numit întrun loc votul univer- 
sal, în alt loc voința suveranului, ori aiurea supremele interese de stat, 
scoate întru cârmuirea oamenilor cel dintâi biped, care va fi fost pre- 
gătit pentru aceasta atât cât e pregătit să descifreze inscripţiile din 
mormântul lui Tutenkamon. Totuşi lucrul pare firesc, fiindcă durează 
din totdeauna și e obștesc pretutindeni. 

Povestea un medic dintre acei care au străbătut Rusia de curând, 
până în fundul Siberiei, cu o misiune a Ligei Naţiunilor. Undeva, în- 
tro localitate depărtată, la un soi de congres au descoperit patru me~ 
dici ruși cu faimă europeană. Patru savanţi, fără de care istoria științei 
din ultimul pătrar de veac nu se poate scrie. Erau pierduţi, uitaţi 
acolo de restul lumii civilizate, socotiți morţi. 

Priveau aceşti captivi ai infernului roşu, cu un fel de spaimă, 
de evlavie şi înduioşare, la confrații lor veniţi dintro lume unde li- 
bertatea nu e numai cuvânt deşert, unde poți cumpăra o carte, ceti un 
ziar, discuta o idee. 

Când au început desbaterile congresului, discuţiile: celor patru 
savanţi prizonieri erau conduse de un delegat al sovietelor, un băe- 
tandru obraznic, ignorant şi autoritar, care bătea cu pumnul în masă 
şi. îngăduia ori interzicea celor patru căriurari bătrâni, să se exprime 

despre descoperirile lor ştiinţifice, în măsura în care socotea el că nu 
poate să sdruncine sigurauța regimului sovietic. Spectacolul era comic 
şi dureros. Medicul nostru povestea episodul cu o mare amărăciune, 
de cărturar crescut în cultul intelgenței. Mărturisea că nu a văzut 
o mai jalnică scenă de mutilare a umanității, a tot ce omul poate de 
bun, generos şi eroic celorlalți oameni, decât această tiranizare a cu- - 
getări! de către cel dintâi imbecil, căzut la sorți să. conducă discuţia 
savantă din depărtata capitală a depărtatei gubernii ruseşti. Medicul 
nostru însă uita ceva. Uita că episodul din Rusia sovietică nu înfă- 
țişa decât, agravat și accentuat, o situație îndeobşte coimună. Destinele 
neamurilor sunt aproape pretutindeni conduse de semeni, mai mult ori 
mai puţin, ai băețandrului obrasnic şi ignorant care l-au indignat 
atâta. Că era în numele votului universai, a unei terori, a unei dicta- 
turi, a voinței populare ori a voinței unui suveran — acestea sunt 
nuanţe de mică însemnătate. Că vor fi fiind pregătiți pentru condu- 

erea popoarelor ceva mai mult decât turnătorul de cazane care pre- 


sia congresul medicilor, e iarăși chestiune de foarte slabe nuanțe. 


Pentru Rusia există cel puţin scuza unti stări de revoluție, pentru res- 
tul omenirei naş şti să răspud ce jastifică o stare permanentă. 

Ce cugetare, ce capacitate, ce răspundere cere poporul unui om 
căruia i-a fost încredințat destinul său, ne-o spune o legendă din po- 


Mitica românească, nu prea îndepărtată. 


Ua È de partid puternic, de mai multe ori sfetnic al tronului, 
om al politicei care hotăra soarta noastră din țara veche şi a celor 
de dincolo de unde erau odinioară hotare, ajuns la o respectabi lä bă- 
trâneţe, a fost condus peste granițe, îa cercetarea unei comisiuni de 
medici savanţi, după oarecare manifestări tagriii itoare. 

Aici legenda ofere două variante. 

Unii spun, că întro zi consiliu, când toți sfetnicii se afiau adu- 
nafi pentru o grea hotărâre, marele cm de stat întârziă, Discuţie. Di- 


ferite propuneri. Uşieri irimiși în căutare, Sbârnăii de telefon. Ţ.gări 


aprinse şi stinse cu nerăbdare. Când toți se pregtteau să plece, de 
sub cuvertura soleninei mese de consiliu apare ca după o cortină de 
marionete, marele om de stat, în patru labe, făcând coarne colegilor şi 
buhăiud ca domnul Goe, copilul teribi! din povestirea lui Caragiale. 

Altă versiune spune că marele om de stat a pornit într'o bună 


“către Paiat, cu o luminare aprinsă pe străzi: nou Diogene în căutarea 


unui program de guvernare, d deabunăseamă. 
Adevârată, una ori alta din legende, mincinoase amândouă, fapt 


“e că marele om de stat pus sub cercetarea comisiunei savante dintro 


mare capitală a deal, a suportat diagnoza unei ramoleli senile 
care dura de zece ani. Də zece ani, în care timp condusese un partid, 
cel mai tare tii partia ai realităților și guvernase țara de 
câte-va ori. Nimeni nu prinsese de veste. Ni imic nu mersese in dre- 
gătoriile țarii mai Dias ori mai rău, decât atunci sara „erau cârimuite 
de oameni cu certificat de pertectă luciditate mintală. Cesa ce însem- 
nează, că între sănătate și turburare de minte, când e vorba de câr- 
muirea unei (ări, nu există decât o imperce eptibilă deosebire. Pentru 

a cârmui calul unei birji se cere o autorizaţie de la prefectura 
"poliţiei, fiindcă îndeletnicirea hirjărească presupune și un pic de 
responsabilitate, Răspunderea unui om de guvern e atât de departe 
de gândul nostru, chiar când ne-ar târî spre cele mai necugetate 
abisuri, încât atunci când un guvern ai Grecii a chemat la răspun- 
dere şi a executat pe vinovaţii unui război nefericit și zadarnic, ii 
indignat nu pentru brutalitatea ori nedreptatea exectţiei, ci pentr 
principiul în sine: — „unde ajungem cu politica, dacă P 
greşeală poate ti ispăşită la perete?“ 


Totuşi, şi pentru actele unui nebun ori ale unui minor cu responsa- 


bilitatea redusă, se cere legal o socoteală familiei. Sancţiunea erorilor 
politice e doar pierderea popularității ; pierdere temporară, ușor 
uitată, şi de care, de multe ori, unui guvern puţin îi pasă, dacă ştie 
să se facă chemat la putere pe altă cale şi prin alte mijloace. 

Am avut prilej, la acest început de an şcolar, să văd câteva din 
clădirile de școli zidite de țărani, la inaugurarea cărora după cum 
aţi auzit, domnul ministru al instrucției publice a rostit în decursul 
unui an atât de frumoase discursuri, toasturi, etc. etc. Școlile erau 
gata, înălțate din banii şi cu brațele tuturor celor. nevoiaşi, celor cari 
nu ştiau ei înşişi carte. Dar ministerul Instrucţiei nu îngrijise măcar 
de mobilier, de zestrea școlară, hărți, material didactic, şi școlile 
m'aveau dascăli, fiindcă țăranii cu brațele lor nu putuseră fabrică şi 
absolvenți de şcoală normală. Statul, în schimb, pentru această 
sârguință şi acest dor de carte, impune cu mare severitate cărţile de 
şcoală cu un timbru, cu un impozit indirect pe școala primară, pe 
care tot statul o declară obligatorie. In Elveţia, dacă nu mă înşel, 
statul împarte cărți gratuite elevilor de curs primar. Dar, în Elveția, 
d-l ministru al Instrucţiei ma trecut decât în vilegiatură, edmirând 
înălțimile ninse şi asfinţiturile de soare scăpărând pe ghețari. 

Citeam, mai pe urmă, că se numără astăzi 4500 automobile ofi- 
ciale ale autorităţilor civile şi militare. Evaluarea lor e de 1,350.000.000 
lei iar spesele anuale de întreținere trec de 360,000.000 lei. Exact, 
treisute şasezeci milioane plătite pentru cauciucuri, ulei, benzină, re- 
parație şi şofeuri, când s'a făcut atâta tămbălău fiindcă se dădeau 
şapte milioane fond pentru căminurile studențești, la o populație 
universitară (numai pentru Bucureşti) de 17.000 studenţi. Nu e de 
mirare, că un prefect de. judet, declara mai deunăzi, cu cea mai de- 
' săvârşită nevinovăție, că a fost nevoit să-și complecteze leafa şoteurului 
oficial, rupând din fondul pentru combaterea. .. sifilisului. Raţionametul 
era simplu: — „Ce vrei, domnule, să nu mă pot mișca? Pe Panhard- ul- 
meu sunt sigur, te-ai urcat în maşină, merge strună. Sifilisul, cine 
dracu-l ştie dacă se vindecă întradevăr cu toate leacurile nemțeşti;; 
şi pe urmă cu zece, ori cu o sută de sitilitici mai mult ori mai puţin, 
nu eu o să fac ţara românească fericită!“ 

Mărturisesc, exclamația nu străluceşte nici prin spirit nici: prin: 
eleganţă, dar are o virtute: & autentică. 

Şi pe acest prefect nu-l găsesc de loc vinovat; omul: nu, face 
decât să exprime o stare de spirit generală. 

Ca şi bronctosaurul, cu creerul cât miezul de nucă, trăeşte în 
prezent, mare nimic de învăţat de la un trecut, nu e chinuit de ame- 
nințarea nici unui viitor. 

Nu mă gândesc că guvernarea ideală o poate da numai reţeta 
lui Platon: filozofi regi sau regi filozofi. In regatul utopiei, pe care 
îl numea totuși republică, Platon era preocupat mai cu seamă de 
marea sa ură pentru democraţie, iar ideile sale politice, cele mai con- 
îuze dintre toate ideile sale, erau îndreptate mai mult împotriva 
* Athenei decât întru alcătuirea unui sistem real şi practic politic. Dar 
nu e nevoie să ne întoarcem la Platon, pentrua descoperi paradoxul, 
că orice îndeletnicire omenească cere continuitate, tradiție, pregătire, 
responsabilitate, prevedere; — numai guvernarea oamenilor de către 
alt om ori alți oameni, se lipseşte de continuitate, tradiţie, pregătire, 
responzabilitate și prevedere. 

— „Cine-şi putea închipui, dragă, că au să se îmtoarcă lucrurile 
aşa!“ iată exclamaţia cea mai curentă din apărările factorilor răspun- 
zători, când e vorba vag de răspunderea politică. 

Un medic cunoaște perfect, că o negligență cât de neînsemnată 
are urmări teribile şi de neertat; un agent al circulației, pus la răs- 
crucea străzilor ştie că neatenţia ori nepriceperea de o clipă tulbură 


mișcarea de pe o stradă întreagă, și veghează să nu-i scape nimic * 


atenţiei, fiindcă pe lângă simţul răspunderii mai e stăpânit și de siguranța 


unei amenzi şi admonestări în serviciu. Un om de guvern nu e ținut 


nici feță de conștiința sa să aibă scrupulul unui agent sanitar, nici 
față de sancţiunile superioare, care nu există, grija unui simplu 
funcționar de administraţie comunală, pasibil de amendă şi de ştergere 
de pe tabloul de înaintări. | 

Totuşi de incapacitatea, eroarea şi neprevederea unui om de 
guvern, atârnă nu numai o sumă de interese, de drepturi și de fericiri 
individuale, interesele, drepturile şi fericirile a milioane şi milioane 
de câtmuiți. Mai există, dincolo, şi o țintă eroică a umanității, 
ascunsele posibilități înăbușite, o umanitate în care e ucis din germen 
un geniu, o scântee de gândire, o părticică de eternitate oprită de 
a-şi lua elan, ţintuită în nămolul cotidianului, trasă îndărăt și în-. 
ghițită în mâluri. 

Cărţile de școală ale istoriei ne-au învăţat nestârşite nume de 
căpitani, oameni de stat, miniştri, diplomaţi şi măsluitori de, tratate. 
Pentru cei de pe urma cărora întradevăr sau născut civilizațiile, 
abia câte-va pagini, ca despre însemnate accidente trecătoare. Fiindcă, 
întradevăr, nimeni na prins de veste în veacul lui Shakespeare că 
Shakespeare exista, iar capul lui Lavoisier nu prețuia mai mult decât 
un cap pentru ghilotină, atunci când ascundea încă o scântee vie de 
geniu înlăuntru. an 

Răsfoiți, întro zi, câteva publicații de specialitate, din orice 


domeniu. Medicină, fizică, biologie, matematică pură, tehnică. aplicată, . 


filozofie. O forfotă de muncă ascunsă, oameni de nimeni: ştiuţi,, ~ 
urmărind o idee dezinteresată și generoasă; în fiecare żí>»ọ fracțiune <: ~. 
din necunoscut furată necunoscutului, o părticică de eteriităte cucerită, ` 

Cu zgârcenie, pentru munca lor, pentru nopțile de nesomn, bugetul 
abia milostivește gologanul unui laborator, hârtia unei cărți, adăpostul 
unei biblioteci. Nu amintesc haina săracă, stomacul flămând, eroismul 
acestei căutări pentru ea însăși.. | 

Şi deschideţi în aceeașş zi un ziar, oricare. „Domnul ministru 
X. a trecut prin orașul nostru pentru a aplana conflictul ivit în orga- 
nizația locală, unde după cum se ştie dizidența, în frunte cu.. etc. etc.“ 

` I văd pe domnul ministru X. privind cu ochi somnoroși pe 
fereastra vagonului special. Se perindă peisagiul de toamnă. Suflă o 
adiere răcoroasă sau flutură perdeaua de pluș. E fericit omul. „A 
aranjat-o și pe asta! Are să fie mulțumit şeful!“ 

Există vreo deosebire între această privire lâncedă, târâtă peste 
câmpuri și opaca privire a broncthosaurului, căzând de somn în 
smârcuri, fără să lămurească nimic din tainele ce se pregătesc, fără 
să presimță nimic din romanul misterios al planetei, pe care totuşi şi 
el îl trăia? 

Bunul simţ ni se apleacă peste umăr: 

— Prietene, ai înşirat cinci pagini de prostii, plictisitoare și de 
prisos, ca să ne aminteşti un adevăr vechiu de când lumea: nebunii 
au fost întoideauna conduşi de imbecili.. 

- Bunul simţ e astăzi mahmur. 

i CEZAR PETRESCU 

Uzurpatorii 


Răfuiala de deunăzi dintre așa zisul partid naţional-român din 
Ardeai și partidul țărănesc din vechiul Regat asupra dreptului fie- 
căruia de a afi ișa o firmă electorală, care nu simbolizează nici struc- 
fura unuia nici năzuinţele celuilalt, a fost urmată, cum era de aştep- 
tat, de o încurcată dispută doctrinară la gazetă. Discuţia aceasta n'a 
tost cu desăvârşire inutilă. Intrun articol publicat în ziarul Aurora, 
dl. Virgil Madgearu, luând asupra sa însărcinarea de a. intra în po- 
lemică de idei cu dl. Iuliu Maniv, s'a apucat să dovedească, ceeace 
noi știm și spunem demult, că numita grupare regională, prezidată de . 
fostul advocat al mitropoliei din Blaj, nu posedă, cel puțin până Acum, un 
program de realizări politice.  Ceeace a răspuns, apoi, Patria 


„partidului național, e uşor de ghicit. Ne-am întors, încă odată, cu șaptezeci 


de ani în urmă, am ascultat din nou povestea cu moștenirea politică 
pe care popa Man din Gherla o deţine de-adreptul dela Simion 'Băr- 
nuțiu, și ni Sau împuiat urechile, nu ne mai aducem aminte pentru a. 
câtea oară, cu celebrele puncte dela Alba-lulia. Programul comitetului 
de o sută ar fi, adică, și astăzi, tot acela dela 1848, la care s'a adăugat 
numai amendamentul redactat în odaia hotelului Ungaria, la 1 Decembrie 
1918. Autonomia Ardealului, armată națională românească, o academie 
de drepturi la Sibiu și baie de vapori la Vidra. Despre aceste legi- 
time revendicări provinciale: sa pomenit, cu toată seriozitatea nece- 
sară, la cronica rimată. 

Aici vom releva altceva. Când rătăcitorul trib politic al dlor 
Maniu şi Vaida și-a agăţat de coadă, la întrunirea dela Buziaş, firma. 
partidului țărănesc, presupușşii proprietari ai acesteia au sărit în sus, 
ca arşi, şi au strigat din adâncul bojocilor: „săriţi, hoţii!“ Nevinovata 
încercare de contrafacere a stârnit imediat o exagerată indignare, caşi 
cum, în discursul său, fostul medic dela Karlsbad ar îi șterpelit din- 
trodată toată platforma de agitaţie în viitoarele alegeri a dlui lon, 
Mihalache. Alarma, după cum am arătat, nu era îndreptățită. Presu- 
punând chiar, că dl. Ciceo Pop, sau alt fruntaş de acelaş calibru, s'ar 
a într'o zi să-și scoată cămaşa peste pantaloni, parodiind astfel 

ortul muntenesc dela Topoloveni, şi. încă, war exista primejdia unei con” 

tuzii. Sătenii dela Chelmac tot n'ar ridica în triumf pe bunul lor proprietar, 
care le-a suflat de subt nas, de duuă ori, pământul contelui de Latour. 

Dinspre partea aceasta, prin urmare, nicio grije. Se săvârşeşte 
însă, de şase ani încoace, pe teritoriul Ardealului, o altă uzurpare . 
metodică, un alt furt de fiecare zi, o altă încălcare îndrăsneață de 
hotar, pe care di. Virgil Madgearu și prietenii dumisale nu s'au gân- 
dit so denunțe în acelaş timp. Aurora dlui dr. N. Lupu tăgăduieşte 
»Olgarhiei ardeleneşti“ dreptul de a folosi titlul de partid țărănesc. 

„Dar, întrebăm noi, pentruce această oligarhie ar avea mai mult 
drept să exploateze numele vechiului și adevăratului partid național- 
român din fosta .Ungarie ? 

Să ne întoarcem puţin privirile spre trecut. Partidul național- 
român din fosta Ungarie, — şi altul ma mai existat vreodată, — a 
fost înființat la Sibiu, În 1881, contopindu-se laolaltă, însfârşit, după 
repetate neînţelegeri şi destulă vrajă, acțiunea politică a românilor 
bănăţeni cu aceea a fraţilor lor din Ardealul propriu zis. D:-atunci da- 
tează organizația lui internă, așa cum s'a perpetuat până în ajunul 
războiului; atunci s'a formulat, întâia oară, un program de revende- 
cări cuprinzând năzuinţele de libertate ale întregului element românesc 
dintre Tisa şi Carpaţi; atunci s'a statornicit o tactică. de luptă unitară 
față de guvernele din Budapesta. Neamul românesc, înglobat fără de ` 
voia lui în cadrele artificiale ale statului maghiar, și-a codificat pro- 
testarea față de vrăjmașul său secular, privind viața publică a Un- 
gariei asupritoare din punctul de vedere al unei complecte negațiuni. 
in acest sens se lămuresc şi cei 24 ani de pasivitate ai partidului 
național, până la 1905, culminând cu procesul monstruos al Memu- 
randului, şi cei 10 ani de hărțuială parlamentară, până în ziua când 
feciorii acestui nefericit colţ de țară au fost chemaţi să-și verse sân- ' 
gele pentru întărirea unei stăpâniri care ne dorea pieirea. 

A isbucnit răsboiul. Din clipa aceea, partidul daţional-român din 
fosta Ungarie a încetat de a mai vieţui. El fusese depozitarul unei pro- 
testări milenare, simbolul vizibil al tainicelor noastre nădejdi, purtătorul 
de cuvânt al unui minimum de revendicări. | se puteau pune în 
seamă, acum, declaraţiile de fidelitate, smulse cu silnicie, ale conducătorilor 
lui? Mai era posibilă afirmarea lui reală la umbra prelungită a spânzu- | 
rătorilor ? Se mai auzea glasul constiinţelor adevărate în bubuitul 
tunurilor de pe câmpiile Galiției? Cine îndrăsneşte să creadă, că ju- 
rămintele de dragoste ale dlui Ciceo Pop, rostite în Camera din Bu- 
dapesta, cu voce tremurătoare şi cu pumni isbiți în piept, tălmăceau 
simțămintele celor cari mureau, scrâșnind din dinți, pe crestele Car- 
paţilor nordici, sau treceau, de bună voie, în tabăra „dușmană“, unde 
lucea singura scânteie de nădejde? Dealtfel, > conducătorii partidu- 
lui național se împrăştiaseră în cele patru vânturi, Părintele Lucaci 
şi cu di Octavian Goga trecuseră Munţii, pribegi, ca să strige de-alungul 
României neutrale durerile Ardealului care murea subt steag străin. 
DI. Alexandru Vaida făcea călătorii de plăcere în Elveţia, de unde, 
împotriva sfaturilor lui Aurel Popovici, trimitea ziarelor şi revistelor 
din Viena articole fulminante împotriva. României. DI. luliu Maniu, la 

patruzeci şi patru de ani, se înrola ca voluntar în armata maghiară 
şi pornea spre frontul italian în uniformă de jure cadet. DI. Ciceo 
Pop ţinea discursuri cu revolverul la tâmplă. DI. Vasile Goldiş tăcea, 
îngândurat, pe undeva, pela Arad... - 

Până când, într'o zi, după jertfa de sânge a României libere, 
Monarhia a început să pârâie din toate închieturile. Ostaşii fără cre- ` 
dință ai Austro-Ungariei vedeau îndeplinindu-se visul cu care ador- 
miseră în noroiul tranşeelor, nădejdea cu care muriseră sfârtecați de 
obuze; erau învinși... Abia atunci, când Habsburgul dela Viena implora 
armistițiu, când regimentele cu pajură împărătească se rostogoleau 
spre casă deslegate de jurământ, când din edificiul măreț al Dualis- 
mului nu mai rămăsese decât o ruină, partidul naţional-român a reu- 
şit să-şi mai strângă rândurile pentru o clipă, proclamând în Parla- 
mentul de pe malul Dunării, întro şedinţă mortuară, hotărârea po- 
porului românesc de a se despărți pe veci de Ungaria. Intâmplarea a 
făcut, ca această declaraţie s'o citească tocmaj d. Alexandru Vaida, care 
se afia în ziua aceea la cafeneaua „Jaegerhorn“, între două 
trenuri. 

Sau adunat, peste câteva luni, cei o sută de mii de țărani la 
Alba-lulia. Acolo, bătrânul preşedinte al partidului naţional, Gheoghe 
Pop de Băseşti, unul dintre cei cari îşi păstrase neștirbită demnitatea 
sa românească, rosti  memorabilele cuvinte biblice: „acum slobo- 
zeşte pe robul tău, stăpâne,“ şi, socotind îndeplinită opera partidului 
naț onal, anunță desființarea acestuia. Actul istoric, săvârşit astfel de 
venerabilul luptător din Silaj, era perfect legitimat de îasuş rostul de 
până atunci al partidului naţional. El reprezintase voința popula- 
ţiei românești din Ungaria în luptă cu vitrega cârmuire a Budapestei. 
Ce mai putea: să reprezinte acum, când Budapesta se rostogolise de- 
parte, în propria-i. nenorocire? Altă epocă începea. O epocă de 
reclădire a templelor sfărâmate, după îndârjita lor apărare. O 
epocă de muncă entuziastă, după o lungă bătălie a rezistenței pa- 
sive. O epocă de înfrățire fecundă, după câteva veacuri de ură com- 
primată. 

Ceeace a urmat, se ştie. Din partidul naţional-român de odini- 
oară ma mai rămas decât un președinte nehotărât, un frontispiciu bat 
jocorit şi o sută de intelectuali, ţinuţi pe loc de o inexplicabilă forță 
a inerției. Altceva, nimic. Programul de ieri, adoptat mizerabilei 
noastre existenţe din cadrele Monarhiei habsburgice, în momentul de 
față când realităţile unei Românii cu hotarele întregite ne chiamă 
spre alte preocupări, nu mai reprezintă altceva decât un, do- 
cument istoric. Alt program, dnii Maniu şi Vaida mau înfiripat pentru 
rămășițele cu cari ambiţionează să continuie tradiţia lui Avram lancu. 
Astfel, dumnealor nu pot revendica titlul de partid național, nici pe 


“baza vechei  moşteniri, care ni sa transmis tuturor deopotrivă, și 


nici pa temeiul unei nou: doctrine de guvernământ. 
Căci doctrina ideei naționale nu primeşte dividende dela banca 
Blank, nici nu se încalţă cu pingelele fabricei Renner... 


ALEXANDRU HODOŞ 

Colonizările în Ardeal 


— Sistemul şi lotul colonizărilor ungurești — 


Sistemul practicat de regimele ungurești la colonizări a fost în 
armonie cu scopul urmărit de unguri prin politica lor agrară. Această. 
politică — după cum am arătat şi în alt loc —-a înțeles să facă numai 
colonizări de 'ordin naţional. Visul milenar al ideii de stat maghiar a 
fost realizarea unităţei etnice ungurești pe întreg pământul țărei. In 
acest scop, orice mijloace au fost admise. Printre ele au fost folosite 
şi operațiunile de colonizare. 

, Realizarea acestui vis utopic a îndemnat regimele ungurești să 
aleagă din operaţiunile de colonizare tocmai acel sistem care dela 
„natura sa era mai potrivit pentru opera de desnaţionalizare. De aici 
urmează, că regimele ungureşti au practicat două sisteme în ceeace 
priveşte operaţiunile lor de colonizare. Anume: unul, sistemul colo- 
nizărilor pe ferme, ca regulă generală, altul, sistemul colonizăritor pe 
sate, ca excepţiune. Această aplicare a fost totdeauna infiuențată, dela 
un caz la altul, de scopul nemijlocit preconizat de colonizare. 

O latură caracteristică a tuturor colonizărilor ungureşti — fără 
considerare la sistem, — a fost împrejurarea, că ele sau tăcut cu drept 
de proprietate în favoarea colonistului. Sa menţinut numai dreptul de 
preemțiune pe seama statului. Această restricțiune s'a creiat în ve- 
derea asigurării interelor naţionale, pentru cazul când colonistul ungur 
ajuns la strâmtoare şi-ar vinde lotul său de colonizare. 

La colonizările organizate pentru întărirea şi întinderea granițelor 
etnografice ungurești înspre regiunile locuite de naționalități, regimele: 
dela Budapesta au practicat și sistemul colonizărilor pe sate, In baza 
acestui sistem, s'au înființat comune noui după toată regula, cu edi- 
ficii publice, şcoli, biserici şi celelalte. Fiecare lot de colonizare în 
interiorul comunei avea loc intravilan, cu casă de locuit pentru colo- 
nist, şi edificii economice pentru gospodărie, pământul de cultură fiind 
afară, în hotarul comunei. 

După acest sistem s'au creiat câteva comune coloniste în Banat 
pe 'valea Timișului, în Ardeal pe valea Mureșului şi pe valea Crișului 
Alb. Cum însă convingarea regimelor ungurești era bine fixată asupra 
punctului, că unitatea etnică se va ainge mai repede prin înființarea 

şi încopcierea insulelor o cu masivul unguresc, și cum aceasta 
reclamă un alt sistem de col onizare, nu S'a dat atenţiunea cuvenită 
sistemului de colonizare pe sate. La colonizările făcute pentru în- 
tărirea insulelor ungurești existente între naţionalităţi și încopcierea 
lor cu masivul unguresc, precum şi pentru desfacerea “unităților ua- 
tionale prin aşezarea coloniştilor unguri în aceste masive etnice, gu- 
vernele ungurești au adoptat sistemul colonizărilor pe ferme. Prin 
utilizarea acestui sistem au socotit ungurii să ajungă mai repede la 
realizarea unităţii etnice ungurești. 

In baza sistemului pe ferme, întreg pământul destinat colonizării 
wine împărțit în loturi de colonizare. Aceste loturi sunt repartizate co- 
loniştilor astfel, ca fiecare să aibă lotul său. Pe fiecare lot sunt con- 
centrate toate clădirile necesare pentru gospodărie: casa de locuit 

a colonistului, grajdurile şi celelalte edificii. Astfel, câte loturi de co~ 
e sunt, tot atâtea ferme izolate și resfirate vor împestriţa pä- 
mântul supus colonizării. 

Aceste ferme au fost concentrate, din punct de vedere adminis- 
trativ, ori întro comună politică nou înființată, ori au fost alăturate 
comunei politice în hotarele căreia este situat terenul colonizat. In con- 
formitate cu această aşezare, era a se judeca apoi și apartenenja nouă 
a coloniștilor. 

După acest sistem s'au făcut, dela 1885 începând, aproape toate 
colonizările statului. Câmpiile afluenților Tisei sunt împestrițate, 'pe 
ici pe colea, cu aceste ferme resfirate. Azi cine ar mai. crede, că aceşti 


coloniști, cu fermele lor izolate, fuseseră chemaţi odată, să schimbe- 


caracterul etnic al regiunei unde au fast piantanţi ca nişte flori exo- 
tice. Timpul, acest mijloc de consolidare, la rândul său se va îndura 
de ei şi îi va șterge fără urmă. 

Să analizăm acum, trecând în altă ordine de idei, ce măsuri au 
socotit de cuviință să observe regimele ungureşti la constituirea lotului 
de colonizare? 

După doctrina agrară, colonizările sunt operațiuni chemate să 
armonizeze repartizarea pământului între cultivatorii lui, In cursul a~ 
cestor operațiuni, pământul destinat colonizărilor vine împărțit în lo~ 
turi de colonizare, Astfel se creiază noui proprietăți, deoarece fie- 
care lot de colonizare devine o proprietate de sine stătătoare, Interese 
superioare reclamă, ca aceste noui proprietăți să fie bine constituite. 
Fiecare nouă proprietate va trebui să formeze deci o unitate de pro~ 
ducție, o gospodărie menită să producă mult şi. bun. 

Unităţile de producție sunt ateliere agricole, la fel ca atelierele in- 
dustriale. E e vor putea produce cu atât mai intensiv, cu cât vor fi mai 
bine echipate. Deci, lotul de colonizare trebuie bine echipat, bine con- 
stituit, ca să fie cât mài capabil de producţie, deoarece numai aşa va 
putea răspunde așteptărilor în viața economică. >- 

Lotul de colonizare va fi bine constituit atunci când el va fi 
bine grupat pe teren şi va fi economicește integrat. Este necesar, ca 
defalcarea lotului de colonizare pe teren să se facă cu bună chibzui- 


„ală, avându-se în vedere situația geografică a regiunei, calitatea so- 

lului, şi așa maiceparte. Dacă aşezarea pe teren a lotului este cores- 
punzătoare, atunci prin aceasta se asi igură posibilitatea exploatării 
intensive, ceeace produce o intensificare generală a producției agricole. 
Este necesar, deasemeni, ca locul să fie econcmicește integrat cu izlaz 
şi pădure. Această integrare va 'garanta la rândul ci mai ales posi- 
bilitatea creşterii vitelor. 

In ceea ce. priveşte constituirea lotului de colonizare, regimele 
ungurești au cbservat toate condi fiile unei constituiri coresponzătoare, 


Dacă totuşi colonizările urgureşti wau dat rezultatele dorite de unguri, 


motivele nesuccesulvi sunt a se cărta în alt domeniu. 
După anul 1848 şi până pe la 1911, regimele ungurești au stat 


sub impresiunea teoriei proprietăţii mici în ceeace priveşte succesul 


colonizărilor. Dovadă este legea nr. V din 1894, cu dispozițiile ei re- 
feritor ja maximul de întindere de 80 jug. cad. pentru un lot de co- 
lonizare. 

În baza acestei teorii, întinderea destinată în scopuri de colo- 
nizare trebue repartizată în loturi reduse ca întindere. Astfel trebuie 
sporită prcprietatea mică, deoarece după această teorie categoria de 


proprietate mică este cea mai capabilă pentru intensificarea pro-. 


ducţiei agricole. 

De fept, colonizările statului făcute până la anul 1911 "pot fi 
caracterizate ca un exclusivism în ceiace priveşte proprietatea mică. 
Nu cunosc un cez, unde. să se fie constituit la aceste colonizări un 
“lot mai mare de 80 jrg. cad. 


Mai târziu, a evoluat convingerea regimelor ungurești dela teoria : 


proprietzţii mici la sistemul trienar, în ceiace priveşte succesul co- 
lonizărilor. Dovadă este legea nr. XV din 1911, cu dispoziţiile ei. 
Această lege abrcgă şi modifică dispoziţiile legei nr. V, din 1894 în 
ceeace privește maximul de întindere a lotului de colonizare. Ea fixează 
maximul de întindere a lotului la 500 jud. cad. Aceasta însemnă, în 
realitate, admiterea la colonizare a proprietății mijlocii. 

. in baza sistemului trienar se va constitui din ?/ parte a în- 
tinderii destinată colonizărei loturi pentru proprietatea mică, iar din 
1j, parte loturi pentru proprietatea mijlocie. 

De fapt, colonizările statului concepute după anul 1911 s'au rea- 
lizat după acest sistem. Două treimi de întindere sau constituit în lo- 
turi potrivite proprietății mici, iar una treime din întindere în loturi 
potrivite proprietăţii mijlocii. 

IOAN IACOB 

Alice Viardot-Pavelescu 


In acest început de toamnă uscată, cu valuri de praf și de 
dezolare, cu copii cari pornesc la şcoală plânşi fiindcă mau cu ce-și: 
plăti cărţile, dar cu patru zile de alergări de cai pe săptămână (e 
vorba ca ele să devină chiar şase), zile în care mulţimea celor golaşi 
la suflet dar grași la pungă aleargă în răcnetul limuzinelor să-și, 
împlinească scumpa datorie obştească a „pariului mutual“, acei ma. 
puțini la număr, cari au încă naivitatea să creadă şi în altfel dei 
rosturi omenești, au avut fericirea unei rare seri de înălțare: con- 
certul dat de Alice Viardot- Garcia. 

Deobiceiu, despre un concert scriu „specialiştii“ la cronica. 
muzicală, ori reporterii enciclopezi la rubrica recensiilor. Seara 
de muzică pe care ne-a dat-o Alice Viardot a însemnat pentru noi 
o clipă care se cuvine altfel gravată în pustietatea datelor sterpe. 
Deaceea, ne îngăduim să aducem, cu modesta noastră nepricepere,. 
prinosul câtorva rânduri, nesavante dar sincere, acestei mari artiste. 

Când zidurile orașului ne-au înfățișat afişele care vestiau acest. 
concert dat sub auspiciile „Fundaţiunii Principele Carol“, ştiam despre 
d-na Alice Viardot că este soția unuia din cei mai încântători maeştri 
ai poeziei românești, Cincinat Pavelescu. Faptul acesta ne-o făcea. 
evident simpatică și aşteptam (poate cu o nemărturisită teamă) gloria 
de a o revendica şi ca jumătate româncă. Mai ştiam, că descinde în 
linie dreaptă dintr'una din cele mai mari familii de muzicanți și- 
muzicante: celebrul spaniol Garcia, vestita cântăreață franceză Pauline 
Viardot şi marea Malibran, dusă în nemurire pe aripele versului lui 
Musset, 

Dar tocmai din pricina aceștui prea glorios blazon de artă şi a 
titlurilor prea făgaduitoare, încrederea noastră se. mărginea a nădăjdui 
un cânt fin, o şcoală serioasă, o voce de salon, etc. etc. | 

Cunoșteam doar celebra vorbă care etichetase în Germania pe 
Siegfried Wagner, fiul marelui Richard: Wagners Siegfried ist sehr“ 
gross, aber Siegfried Wagner ist sehr klein. 

Astfel ne-am dus la concertul doamnei Viardot. 

Am plecat cu sângele inviorat, cu auzul fermecat, cu gândul şi 
“sufletul mărit. 

Alice Viardot e o desăvârși tă cântăreață şi o artistă de rasă rară. 

Un glas grav şi delicat de o splendida întindere, un registru de 
o perfectă egalitate, dela notele pline, de violoncel, până la urcuşul 
lin cu ape de flaut, o“emisiune şi un -ponder minunat, o măestrie 
desăvârșită. | 

Muzicală din creştet până în tălpi, expresivă până la a sculpta 
“fraza melodică, Alice Viardot ne-a dat un adevărat concert occidental. 

Aceia cari sunt obișnuiți să rămâie cu gura căscată şi să răs- 
plătească cu urlete şi tropote p2 anume cântăreți iubitori de efecte 
ieftine, cari rezumă un concert la lansarea din adâncul plămânilor a 
câtorva teribile „acute“ de registru înalt, pe care le prelungesc pro- 
țăpindu-se pe picioare, umilâad pieptul și ducând mâna la inimă, vor 
ti fost decepționaţi în fața sobrietăţii elegante a acestei artiste. 

Noi i-am fost fericiți şi recunoscători. 

ln locul vreunui faimos, grandios şi iresistibil si-bemol (de trei 
măsuri) din vreo „Traviată“ oarecare, Alice Viardot ne-a redat drama- 
tismul nobil al lui Rachmaninoff ori fineţea suavă a lui Duparc. ` 

Inzestrată cu precisă inteligență muzicală, cu întreagă compre- 
hensiune artistică, având la îndemână pe lângă admirabila ştiinţă a 
cântului, mărimea și egalitatea glasului, Alice Viardot a interpretat, 
rând pe rând, cu acea subtilă putinţă de metamorfoză a mijloacelor 
- vocale şi a personalităţii sale muzicale, varietatea unui program bogat. 

Şi se identifică atât de mult cu ceeace cântă, încât la fiecare 
bucată îți dă impresia unui alt glas. 

Deaceea am auzit un Graetchaninoft răscolitor şi nostalgic ca o 
“stepă în seară şi cer întunecat, alături de luminoasa şi calda naivi- 
tate, a lui Padre Martini, cu al său pur şi dulce „Plaisir d'amour“. 
Deaceea am ascultat cu evlăvie minunatul „Nil“ al lui Xavier Leroux, 
cântat întradevăr cu plinătatea grea şi liniştită a unui fluviu pornit 
încet spre depărtări, alături de fineţea lui -Moreau sau Enescu. 

Şi deaceea am plecat cu sufletul plin ca un stup dela concertul 
- acestei mari artiste, Alice Viardot. 
VINTILĂ RUSSU ŞIRIANU 

Scrisori din Budapesta 


Guvernul maghiar şi scandalul procesului Eskiitt, — Ungaria şi; 
Conferinţa dela Geneva. — Propaganda pentru revizuirea tra-. 
tatelor de pace. 


„Extra Hungariam non est vita“, glăsueşte un caracteristic dicton 
maghiar din timpurile vechi. Intradevar, ţara aceasta produce uneori 
fenomene fără pereche, atât în manifestaţiile ei sociale, cât şi în acele 
economice. In 1919 au ajuns la putere în Ungaria elemente politice 
noui, pur maghiare, aplicând mijloace teroriste în chestiile politice şi 
procedeuri fără scrupul în afacerile negustoreşti. Fără practică de 


“guvernământ, dar cu atât mai multă râvnă de îmbogătăţire și căpăty- 


ială, acești conducători improvizaţi au introdus în viața publică -doc- 
trina imorală a beneficiilor pentru scopuri pubiice, ceeace, tradus în 
limbajul vulgar, înseamnă a îrustra banul public, a incasa provizioane 
pentru permise de export, şi a lua mită pentru obținerea unor avan- 
tajii. economice, cari depind de aprobarea guvernanților. 

La sfârşitul lunei August sa desbătut în şedinţă generală pro- 
cesul faimosului Eskiitt Lajos, fostul şef de cabinet al ministrului F 
agricultură Nagyatádi-Szabó. In curs de doi ani, în repețite rânduri, 
fost arestat și pus în libertate amintitul şef de cabinet, care este a 
mai de 27 de ani, şi care înainte cu patru ani dirija chestiile parti- 


dului țărănist în calitate de secretar general. El a fost acuzat de şan- 


tajul pe care l-ar fi comis'faţă de contele Bethlen și de Nagyatádi- 
Szabó, pretinzând 100.000 de dolari, şi amenințând că în caz contrar 


„va demasca toate abuzurile și hoţiile, din pricina cărora guvernul va 


fi măturat în 24 de ore. Dar Eskiitt, apărându-se, a trecut în contra- 
ofensivă, afirmând că va probă cu documente şi cu martori, că el a 
fost numai un instrument în mânile înalților diriguitori, un epizod î în 
mijlocul marilor în vârteli, şi nu este mai mare pungaș decât fostul lui şef- 
Nagyatâdi-Szab6, care operă dimpreună cu contele Bethlen, precum şi 
cu a treia parte din membrii Adunărei Naţionale. In pledoaria sa de 
cinci ore, sa perindat înaintea publicului 'cortegiul întreg al societă- 
ților, reuniunilor şi formațiunilor cointeresate, al politicianilor şi sate- 


1283 


© BCUCIuj 


“liților lor, al membrilor familiilor lor, cu toţii fericiţi posesori de permise 
de export, cari însemnau pe atunci aur și belşug. 

Deschizând o paranteză, amintim că Ungaria oficială ducea la 
epoca aceea o campanie neobosită contra statelor vecine, din pricina 
“barierelor vamale și încătușarea comerţului liber. Cârmuitorii unguri 
însă, simultan cu acea campanie aprigă, au ferecat în lanțuri traficul 
liber, şi au împiedicat în mod artificial schimbul bunurilor. 

După retragerea trupelor române din Budapesta sa pornit un 
aşa zis proces de purificare. În numele acestui principiu au fost scoși 
din slujbe mulţi funcționari, pentru ca să le ocupe locul cei abili; 
Sau luat drepturi câștigate, licenţe de băuturi și de cinematograf, 
pentru a se da partizanilor, sau expulsat din țară pe cale adminis= 
trativă, prin o simplă deciziune o solgăbirăilor, mii de cetăţeni, do- 
mic liați aici de 20—30 de ani, şi având întreprinderi în plină pro- 
„speritate, numai din motivul că nu sau născut în Ungaria. Colecţia zi- 
~ arului ovreesc Egyetértés ne ofere date statistice edificatoare în pri- 
vința aceasta. (Inalta Curte de Casaţie din Praga chiar în baza in- 
terpretărei de mai sus a dreptului de indigenat a nimicit cetăţenia 
deputatului Kormendi-Ekes şi a altor persoaue domiciliate în Ceho- 
slovacia.) , 

in dosul politicei, stăteau la pândă strașnice grupuri, cari scăldau 
în sânge populația intimidată, crezând că prin aceasta fac să renască 
“națiunea. Coasolidarea Ungariei se îndeplinea trăgându-se focuri de re- 
'volver în cafenele, lovind cu bâte de gumă în pasagerii pacinici de pe 
străzi, ucizând pe poliţişti, sau aruncând în Dunăre pe indivizii suspecți. 
Firea specială a acestor „unguri adevăraţi“, porniţi spre tiranizări, s'a 
deslănţuit turtunatic și la ţara, găsindu-şi, clasica expreste în isprăvile 
detașamentelor conduse de neaoșul cuman Héjjas lvân și de banditul 
domnesc Prónay Pál, ale cărui condamnări de moarte, spânzurări şi 
“împuşcări fără interogator, le publică acum ziarul Esti Kurir, în baza 
unor procese verbale verificate de notarul public din Szombathely. 
„Acestea au fost manifestaţiile exterioare ale răsvrătiţilor, mânaţi de un 
„elan patriotic“, cari pentru interminabilele lor crime comune săvârșite 
au fost amnestiaţi de către Horthy. 

Intro astfel de atmosteră încărcată de miasme înăbușitoare a 
-fost cu putință să ia ființă procesul monstru ai lui Eskiitt. Acuzările 
lui sunt acuzări colective, din care se desprinde realitatea. Factorii 
cu rol conducător au săvârşit escrocherii, în anticamera unui ministru, 
'păgubind ţara cu miliarde nenumărate, atunci când guvernanţii țărei 
„asurzeu urechile oamenilor politici apuseni cu țipete de desperare, 
că pacea dela Trianon a dus la prăbușire finanțele Ungariei, și că 
;scăparea se poate face numai prin acordarea unui împrumut extern. 


+ 
* $ 


Acordul încheiat la conferința din Londra a fost numai un pre- 
ludiu al desbaterilor care au urmat la Geneva. Spiritul paşnic mani- 
festat în capitala Elveției trebuia să ia unele forme concrete în adu- 
marea Societății Naţiunilor, fapt care a produs în opinia publică ma- 

ghiară nedumeriri potrivite mentalității acestui popor. Acceptând Ger- 
mania proectul Dawes, se exclude deocamdată posibilitatea unei: 
conflagrații apropiate, de care unii din conducătorii Ungariei legaseră: 
“atâtea nădejdi himerice pentru realizare mult doritei revanşe. 

Astfel, după conferința dela Londra, orchestra opiniei publice- 
ungare, adică presa din Budapesta, dirijată dibaciu și conştient dela; 
prezidenția Consiliului de miniștrii, a părăsit limbagiul simbolic şi 
civilizat faţă de marile puteri, şi în editoriale ca: „Intâiu să se facă 
dreptate“, sau „Drumul istoric al reparațiilor“ (Pesti Hirlap), „Revizu- 
irea tratatelor și desarmarea“ (Magyarsdg) se afirmă că „în adunarea 
canibalilor, unde sau aprins altare în cinstea unui cult pentru un zeu: 
păgân, se găsesc jefuitori şi jefuiţi, iar garantarea statului-quo actual 
ar însemna ca nepreptatva să se falşifice în dreptate. Este evident, că 
ravagiile trebuesc corectate ; este mai clar . decât soarele, că se impune 
o revizuire complectă.“ Sau, mai departe: „Reparaţiuni! aceasta va fi 
lozinca istorică a națiunei ungare; cerem să fie trase la răspundere 
naţiunile cari asupresc minoritățile maghiare, căci continuarea acestei 
stări de lucruri va fi dumnezeiasca judecată, care va distruge dea- 
valma tratatele care încătuşează națiunea ungurească.“ Cercurile națio- 
naliste atribue numai rezultate platonice străduințelor Ligei Națiunilor, 
nu speră nici desarmare nici revizuire dela acest înalt for internaţional, 
în schimb formulează categoric mijloacele potrivite pentru ajungerea. 
țintei, spunând: „arme, arme, arme şi acțiune vitejească ne trebue!“ 
` Opinia publică română cunoaşte discursul contelui Apponyi, ros- 
tit la Liga Națiunilor, precum și ecoul pe care l-a provocat la ña- 
țiunile apusene acest fals apostol al umanităţii. Acela care a fost re- 
prezentantul tipic al mentalităţii medievale, prototipul desnaţionalizării: 
şi faimosul aţâțător de război, acela care a rostit în luna Septemvrie 
1914 fulgerătorul discurs, ce sa terminat prin deliranta exclamaţie:: 
„în fine!“, s'a prezintat acum în postura imploratorului de echitate și 
egal tratament pentru țările învinse. Din discursul contelui Apponyi,. 
care a fost întâmpinat la Budapesta ca o codificare a revendicărilor 
ungurilor a căror voce nu a mai fost ascultată de zece ani, se des- 
prinde vădita râvnire după o revizuire a tratatului dela Trianon, fer- 
„ Dintea dorință de a recupera cetățeni pierduţi, şi o necontestabilă: 
protestare contra desarmărei. Dar, pentru ca Apponyi să fie și mai 
explicit, a acordat un interview ziarului italian Zribuna, în care pre- 
cizează frământările spiritelor fără astâmpăr ale anumitor unguri: „să: 
nu se uite că noi trăim într'o perioadă de provizorat al vieţii noastre 
naționale, şi unicele noastre nădejdi ne sunt, că reglementarea defini- 
tivă nu va întârzia mult. Dacă ar trebui să considerăm situația ac- 
` tuală ca definitiva, atunci mai bine să se împartă Ungaria între po-: 
poarele vecine. Mai ales fraţii noştrii din Transilvania ne întind bra- 
tele desperaţi. Menţinerea actualei situaţii înseamnă a provoca răscoala: 
tuturor ungurilor din lume”. sia 

Budapesta, Septembrie 1924. 

GAZETA RIMATĂ 


Primarul din Blaj 


La Blaj a fost ales de curând 
primar dl Ştefi Dragoș, trântind 
pe dl Ion Puşcaş, candidatul dlui 
Iuliu Maniu, 


(Fapt istoric) 
Astea-s minuni electorale 
Ce ies adeseori din urne, 
Sunt întâmplări fenomenale, 
Cu înțelesuri taciturne. 
Ah! cine-ar fi crezut vreodată 
Că vor dormi 'n palat calicii, 
Și vor fi 'njrânţi fără răsplată 
In Blajul nostru, canonicii!. 
Simt o durere 'n dreptul cefii, 
Și vorba 'n gât mi se usucă, 
Când mă gândesc, precum că Șteţi 
„A fost mai tare ca Ghiulucă. .. 


Asa 


Cum. fost-a oare cu putință? 
Căzù, Maniu, cuceritorul? 

Cum, nu mai e nici o credință ? 
Atât e de ingrat poporul? 

“Se 'ntorc, atât de schimbătoare, 
Ale alegerilor zaruri? 

Nu mai au idolii picioare ? 
Cum, s'au uitat atâtea daruri? 
Şi cele două felinare? | 
Și clasicul vagon de scânduri? 
Și lungul expozeu, pe care 
L-am ascultat în şapte rânduri? 


Și Blajul nu se ruşinează ; 

Și nu i se umbrește slava; 

Și Veza nu se întristează ; 

Și nu roşeşte 'n drum Târnava... 
O, unde-s vremile trecute, 

Când scumpul nosť unchiuţ, iubitul, 
Pășea prin curțile tăcute, 

Mai grav decât Mitropolitul 2 
Azi nu-l ascultă nici primarul, 
Și popii l-au trădat, poznaşii, 
Din Fecheteu l-au luat cu parul, — 
Și tot în vânt îi trag pușcașii! 


Iar Albert scrie la gazetă 

Cu grele lacrimi de cerneală, 
Cum că-i păcat, şi că regretă; 
A fost o mână criminală... 


— „Nuţi face sânge rău, (îi spune): 


„De-această faptă mișelească. 
„Dacă Ardealul te răpune 

„Și nu mai vrea să te cunoască, 
„Nu da așa pe disperutul: 
„Mai sunt în țară Honigmani! 
„Irimite *ncoace candidatul, 
„Să ţi-l aleg la Darabani...“ 


ROMULUS DELA FECHETEU 


— notar de clasa VIII-a la sedria orfanală — 

INSEMNĂRI 


"Omul zilei de mâine. — Di, Iuliu 
“Maniu, la onorabila vârstă de cincizeci 
şi cinci de ani, a rămas, spre regre- 
“tul nostru și spre bucuria amicilor săi, 
un om politic... care promite. Aşa și-a 
“tăcut debutul în cel dintâi Parlament 
al României întregite. Cine-şi mai a- 
duce aminte de epoca de-atunci, poate 
să depună mărturie despre speranţele 
„care seinstalaseră în persoana fostului 
preşedinte al Consiliului dirigent. Era pe 
vremea când prestigiul Ardealului stră- 
lucea neştirbit pe orizontul tinerei 
noastre democraţii ; nici di, Ciceo Pop, 
nu caricaturizase încă însuşirile po- 
litice ale acestui colţ de ţară, şi nici 
di. Jean Th. Florescu nu se alesese, 
ca să le reprezinte mai cu amploare, 
deputatla Cohaim. Suflarea românească 
întreagă aștepta să sosească de din- 
coace de Predeal, omul nou, -care să 
indrume ţara unită spre alte limanuri 
de cinste și pricepere. Acest om nou 
era să fie dl. lulia Maniu. Asupra pre- 
şedintelui partidului naţional, instalat 
cu lada sa goală la Bucureşti, se în- 
dreptau toate privirile, ca asupra unui 


veritabil Messia. Unii îl comparau cu 
Venizelos, marele reformator al Gre- 
ciei, sosit întro zi la Athena din mica 
insulă Creta. - Alţii, şi mai însufieţiți, 
hazardau chiar o comparaţie cu pre- 
şedintele Wilson. Şi lumea românească 
surâdea, încrezătoare,  enigmaticului 
mântuitor, pornit din staulul dela Şim- 
leu. 

Așteptarea a fost însă zadarnică, 
DI. luliu Maniu s'a eschivat cu pru-- 
dență, ma răspuns invitaţiei de a iua 
în mâinile sale energice frânele gu- 
vernării şi a lăsat toată răspunderea 
asupra bunului său amic, dl. Alexandru 
Vaida. Soarta acestuia e cunoscntă. 
Na trecut nici o lună şi țara întreagă 
sa convins despre calităţile de câr- ! 
muitor suprem ale fostului medic dela 
Karisbad. A fost un fiasco rușinos, 
de pe urma căruia am suferit mai ales 
noi, ardelenii, de vreme ce aventura 
se prăbuşise pe socoteala noastră. Plă- 
team, fără să fi fost datori. 

: DL. [uliu Maniu, salvându-se din na- 
ufragiu, a rămas însă, şi mai departe, 
omul zilei de mâine, Acestea se petre- 

ceau în primăvara anului 1920. După 
aproape cinci ani, fostul preşedinte al 
“Consiliului dirigent a rămas tot bărba- 
tul politic care promite; o permanentă 
rezervă trandatirie de speranţe. Cetiţi 
proza lirică a dlui Emil D. Fagure, cu 
imnul ei de slavă ridicat în cinste in- 
curabilului iluzionist dela Bădăcini, şi 
veţi constata, că dl. Iuliu Maniu mai 
este încă şi acum ceeace a fost ieri, 
adică: omul zilei de mâine. 

Atât numai, că şugubățul acesta de 
„mâine“ nu vrea să se facă niciodată 
„astăzi“! ,., 


Senzaţii... antiliterare. — DI H. 
Sanielevici, criticul autorizat al Ade- 
vărului literar şi artistic a ajuns, 
fără ca cineva să bage de seamă, laal 
şaptelea volum menit să demonstreze 
că niciun român neaoş n'a fost în 
stare, până astăzi, să creieze o operă 
de artă durabilă. Persistenţa cu care 
di. Sanielevici opinează, că Vasile 
Alexandri a fost evreu, şi că poeziile 
dlui Octavian Goga nu fac două pa- 
tale, durează de aproape două zeci 
de ani. E un jubileu puțin interesant, 
pe care nu-l vom sărbători tocmai 
moi; se cade, totuș, să-l reamintim, 
acum când cântecul detractorului, între- 
rupt o clipă,e reluat mai strident de- 
cât oricând. 

Cu deosebire, di H. Sanielevici a 
umplut cu cerneală câteva sute de 
pagini, dela 1906 şi până astăzi, pentru 
a distruge (cum se zice) pe dl Mihail 
Sadoveanu. Monumentala operă lite- 
rală a acestui fecund scriitor român 
a fost puricată cu amănuntul in lungi 
şi sâcăitoare articole, cu tablouri si- 
noptice ticluite „ad hoc“ şi cu repro- 
duceri trunchiate, iar d! Mihail Sado- 
veanu, însuşi a fost înfățișat ca un vulgar 
cârpaci, autor de novele imorale. Ve- 
ninoasa campanie sa scurs însă, fără 
urmă, ca niște vânturi rău mirositoare 
pe deasupra unui stejar din Orhei. 


w 
Astăzi, atacurile reîacep, stăruitoare 
şi pătimaşe, impotriva prozatorului mol- 
dovean, care şi-a fixat demult locul său 
în desvoltarea literaturei româneşti. E 
mai mult ca Sigur, că ele nu vor avea 
mai mulţi sorți de isbândă decât acum 
optsprezece ani. DI H. Sanielevici nu 
e croit din ştota iconoclașştilor. Ei bine, 
atunci? Pentruce această nepotolită 
pornire? De unde atâta ură estetică ? 
Ce primejdie reprezintă, pentru umani- 
tariştii noştri, scrisul onest al dlui 
Mihail Sadoveanu, care, preocupat nu- 
mai de creaţiunile sale artistice, a fost 
totdeauna cel mai paşnic dintre mâ- 
nuitorii condeiului? Cu ce a greşit, 
deci, dl Mihail Sadoveanu față de di 
H. Sanielevici? Pentruce nui place 
diui H. Sanielevici, literatura diui Mi- 
hail Sadoveanu? Pentrucă di Mihail 
Sadoveanu mar avea talent? Așa ceva 
nu susține nici d. H. Sanielevici. Atunci ? 

Atunci, lucrurile sunt foarte simple, 
Literatura dlui Mihail Sadoveanu e prea 
„barbară,“ prea „brutală“ și prea „săl- 
batică“ pentru ca să poată satisface 
pe di H. Sanielevici. Sunt acolo boieri 
cari dau cu sabia, sunt cai cari ne- 
chiază, sunt glasuri aspre cari răsună 
prin pădure, sunt amurguri neliniști- 
toare în codrul Herţei, sunt umbre 
ciudate şi sunt focuri de armă! Cum voiţi 
ca bietul domn Sanielevici, crescut 
subt tejgheaua unei mici dughene cu 
mărunţişuri, ori în gălăgia colectivă 
din cine ştie care ghetto, să nu tre- 
sară speriat şi să nu tremure (de in- 
dignare) când Alexandru Potcoavă, 
fratele lui Ion Vodă cel Cumplit, ridică 
buzduganul, sau când iese ursul, 
noaptea, la margine de potecă? Adică, 
să ne înțelegem, sunt acestea senzaţii 
literare ? 

Nu vă miraţi, prin urmare, dacă di 
H. Sanielevici se scutură de oroare în 
fața acestei lumi stranii, pe care mare 
de unde s'o cunoască, şi a cărei fră- 
mântare mare cum s'o înţeleagă. In 

ochii dumisale de apologist al clasi- 
cismului proletar, literatura dlui Mi- 
hail Sadoveanu mare decât un singur 
cusur. Miroase prea tare a pământ 
românesc. 


Unul care vede bine. — Este de 
sigur d. Dragoş Teofil, românul de le- 
gea nouă devenit peste noapte fruntaș 
al țării subt ocrotirea partidului liberal, 
şi-o adevărată pacoste pe seama bie- 
ților țărani dela Baia-Mare. D-sa, în- 
` trun interwiew recent din gazeta Bras- 
soi Lapok, care-i publică balivernele 
după ce-şi apără stăpânii aşa cum îl 
taie capul vorbind de ziua de mâine, 
pronunță între altele şi următoarea sen- 
tință: „DI. Goga poate fi un bun poet, 
dar nu e un bun om politic,“ Să lä- 


săm poezia, fiindcă în dosarele diui | 


Dragoş wa avut nici un rol, Venind 
vorba de politică însă, subt ale cărei 


muşamale se retranşează pentru mo-. 


ment acest domn deputat, vom spune 
că are perfectă dreptate când nu-i gâ- 
sește dlui Goga calităţi de om politic. 
DI. Dragoş vede bine, cu-o remarcabilă 
intuiție, vede cum am zice cu pielea 
proprie. Pentru d-sa, di. Goga nu va 
fi niciodată bun. Se prea poate chiar, 
că odată şi odată va avea prilejul să-i 
fie foarte desagreabil. Ce zici, domnule 
Pavel Goma, care in calitate de in- 
spector general administrativ ai des- 
cins odinioară la fața locului și te-ai 
întors încărcat de documente? Nu-i 
aşa, că şi d-ta eşti de acord? 


Secuii la Arenele Romane. e Dl: 


Jean Th. Fiorescu, simpaticul elector li- 
beral al Capitalei, a fost sărbătorit zi- 
lele trecute printr'un formidabil ban- 


chet la Arenele Romane. Vesela ma- 


nifestaţie, cu toate toasturile și uralele 
de rigoare, n'a: indispus pe nimeni, de 
vreme ce clenciul ei era cunoscut de 


toți. Fostul ministru al Justiţiei a ţinut 
t 


‘să-şi etaleze Simpatiile de care dis- 


pune, în fața şefilor săi ierarhici, cari, 
se vede treaba, mau prețuit în deajuns 
greutatea politică a unui om atât de 
popular. 


În ceeace nepriveşte,n'am contestat 
niciodată această calitate dlui Jean 
Th, Florescu, ai cărui partizani nume- 
roşi, botezați și cununaţi de el insug 
întro lungă carieră, sunt răspândiţi pe 
toată întinderea Buuureştilor. Cum pu- 
teau să refuze aceştia o invitație la 
prânz, prezentată cu atâta tâic? 


O singură notă originală ne-a atras 
atenţia. Printre cele cinci'mii de tacâ- 
muri, raportează gazetele, s'au în- 
şirat şi furculiţele harnice ale unei de- 
legaţii de trei sute de secui din jude- 
tul. Odorhei, pe unde s'ar părea că di 


„ Jeantehaş, cum i se zice la cafeneaua 


Capşa, şi-a recrutat de-asemeni câţiva 
fini. Secuii la Arenele Romane, în fața 
rumenelor fripturi bucureştene, cu cana 
de vin de Drăgășani înainte, ciocnind 
des cu impetuosul cet?țean:Vasile Că- 
lin din culoarea ae Albastru în cinstea 
diui Jean Th. Fiorescu, iată un tablou 
pe care alegătorii de pe strada Apelor 
Minerale nu-l pot avea în fiecare zi, ṣì 
căruia, mărturisim pe faţă, noi înşi-ne 
îi găsim o notă de o savuroasă noutate. 

ințelegerea romano-maghiară înre- 
gistrează progrese. Gore Gábor face 
astăzi cunoștință cu fleicile dela „Leul 
și cârnâţul“; nu neindoim, că mâine, 
vredn'cul nostru concetăţean ’nea Ghiţă 
Falcă-prăjită din  Deleaveche, nu va 
întârzia să-i întoarcă vizita, la Odor- 


-hei ciocnindun pahar de pălincă şi îmbu- 
„ când cu nădejde dintr'un „seke!y gulas“. 


Şi, când te gândești, că acestă inge- 
nioasă soluţie în problema minorități- 
lor aparține dlui Jeantehaş! Ca tot- 
deauna, rețetele geniale suntde o sur- 
prinzătoare simplicitate. E oul Iui Co- 
lumb subt formă de tocană națională... 
Sincere felicitări. 

O impertinență. — Ziarul Uj Kelet 
din Cluj, organul unguresc al sionişti- 
„lor din Ardeal, publică în numărul său 
recent, cu prilejul anului nou, (anul 
5684 al erei mozaice), o cronică a a- 
nului trecut, privind toate evenimentele 
din țară numai din punctul de vedere 
exclusiv al „suferințelor, dorurilor, spe- 
ranțelor şi țintelor poporului evreu“. 
` Vorbind de anul vechi, gazeta habot- 
“nică declară că a fost „plin de vaiere, 
de lacrimi şi de doliu“. Intre altele la 
cronică, se scriu şi următoarele: „Octa- 
vian Goga apostolul „ideii naționale în 
marș“ a ţinut la 10 Decemvrie o con- 
ferinţă inflamantă la Cluj.. Tulburarea 
liniștei oraşului Cluj datează reaimente 
dela această zi.“ Ei bine, organul sio- 
nist minte cu nerușinare. Cetitorii cu- 
nosc conferinţa „inflamantă“ asupra 
ideii naţionale şi pot judeca ei înşişi 
 falşificarea adevărului. Cât priveşte tul- 
“burarea liniştei din Cluj, ştim cu toţii 
că ea a început de ani de zile, şi că 
tocmai conferinţa dlui Goga a- potolit 
spiritele, Ştiu insişi conducătorii ace- 
.Stui ziar, care-au venit atunci la direc- 
torul nostru, solicitând un interview 


cu lămuriri împăciuitoare, publicat chiar 


a doua zi în Uj Kelet. Cronica, deci, 
e un monument de impertinență. Pe 
urma ei, vedem limpede cărțile acestor 
indivizi care zăpăcesc metodic şi opi- 
mia publică şi populaţia evreiască din 
țară. Foarte bine, îi vom trata în con- 
secinţă. 


Tărâțe românești. —Fostu! zugrav de 
-odăi din Brăila, internaţionalul Istrate 
Panait al Adevărului literar, proclamat 
cel mai mare scriitor al României pen- 
trucă și-a tăiat cândva o beregată şi 
pentrucă, printre cele paisprece meserii 
pe cari le-a schimbat, a scris și două no- 
vele în franţuzeşte, —- nu se mulțunieşte, 
după cât s'ar părea, cu gloria pe care 
i-o aranjează toboșarii din strada Să- 
rindar. Noua celebritate, născută întro 


singură noapte din burta: unei maşini 
rotative, ne-a răsărit fără veste în cale, 
şi, întrun vulgar stil epistolar, se prinde 
la harță cu toată lumea, revizuieşte 
valori ccnsacrate, răstoarnă credinţe 
seculare, ne ia de sus, ne dă lecţii de 
umanitarism, ne învaţă cum trebuie 
să fie literatura românească. Intr'un 
cuvânt, se obrăsnicește. 

Na trecut nici o săptămână, decând 
Istrate îşi bătea joc de „idealul strâmt“ 
al „bietului Eminescu“, şi iată că i-a 
venit rândul dlui N. lorga. Marele no- 
stru istoric, cu aceeaş desinvoltură e 
tratat drept „falşificator al adevărului“. 
Pentrucă, ni se spune, a săvârșit nu 
mai ştim ce eroare în ceeace priveşte 
biografia lui Panait, acesta îi aruncă fără 
nicio jenă categorica apostrofă: „nu 
te amesteca undenu te pricepi!“ ȘI, 
fiindcă Panait Istrate presimte inevi- 
tabila scuturătură de guler, care trebuie 
să urmeze ca 0 readucere la simțul 
realităţii, se grăbeşte să exclame, scu- 
turându-și la graniţa României papucii 
săi prăfuiţi de călător fără pașaport: — 
„Las-o dracului de treabă, d-le lorga, 
că'ncep să mă căiesc că m'am vârât 
în tărâțele românesti, de unde cu 
groază am eşit acum nouă ani“! 

Psihologia lui Istrate, după această 
mărturisire, nu apare tocmai compli- 
cată. Dumnealui s'a lepădat de ţară, 
fugind din România tocmai în ajunul 
răsboiului, şi crede acum, printr'o 
bolnăvicioasă hipetrofie a eului, agra- 
vată de reclama impresarilor dela Bu- 
cureşti, că-l rugăm în genunchi să ne 
sosească iarăş. Regretabilă eroare, 
amice Panaite! Nu te silește nimeni | 
să e'ntorci acolo, de unde ai eşit, 
odată... 

Cât despre „tărâțele româneşti“, noi 
le găsim, fireşte, neasemănat mai curate ` 
decât lăturiie internaţionale, in cari 
se scaldă umanitarul nostru vaga- 
bond. 


1291 


© BCUCIuj 


Râs galben. — Ziarul Viitorul, care, 
dacă nu ne înşelăm, e organul parti- 
dului liberal, îşi îngăduie dela o vreme 
unele pronosticuri ciudate cu privire 
la întâlnirile, foarte fireşti, dintre di 
Octavian Goga şi dl general Averescu, 
şeful partidului poporului, încercând 
să glumească pe socoteaia presupusei 
ambiţiuni de a guvernaa acestui par- 
tid. lroniile, având în vedere că Viitorul 
nu şi-a scumpit prețul ca celelalte ga- 
zete, sunt, carevasăzică, ieftine. Ele 
mau, alt scop, decât să apere taraba 
guvernamentală, : și să conchidă, de 
şase ori pe săptămână, la o umflată 
apoteoză a cârmuirii actuale. 

Ar fi fost de dorit, poate, ca apolo- 
gia guvernării partidului liberal să fie 
lăsată mai mult pe seama opiniei pu- 
blice, care, orice sar spune, e o ju- 
decătoare mai imparțială decât repor- 
terii dlui Vintilă Brătianu. Opinia pu- 
blică, însă, nu se gândește ia așa ceva. 
Prin urmare, ingrata sarcină rămâne 
tot asupra dlui Al. Mavrodi, directorul 
Viitorului, care-şi îndeplineşte misiunea 
cu râvnă şi devotament. 

Până aict mam avea nimic de zis. 
Dar, ne întrebăm, de unde provine 
oare sarcasmul nesecat al coniraţilor 
dela Viitorul? Când stai cu mortul în 
casă, nu ieși în prag, să faci haz pe 
socoteala trecătorilor care-şi văd de 
drum. Guvernarea partidului liberal a- 
pare astăzi ca un cadavru virtual, pe 
care rudele nu s'au hotărât încă să-l 
înmormânteze. E o întârziere, din pri- 
cina căreia aerul dimprejur a început 
să fie ceva cam greu de respirat. Crede 
Viitorul, că lauda de sine miroase cu 
mult mai frumos? 


Regretabila omisiune. — Inaintea 
ochilor noştri se desfășoară în acest 
moment o aprigă bătălie de concurență 
între ziarele din strada Sărindar. Nici 
nu se poate inchipui un tablou mai in- 


teresant, decât agitata întrecere comer- 
cială dintre două tipărituri cari urmă- 
resc, în definitiv, acelaş țel. Dar Ade- 
vărul şi-a urcat preţul la trei lei, pe 
când Lupta se vinde înainte tot cu doi. 
Războiul ia aspecte cu atât mai amu- 
zante, cu cât se pare că în spatele ga- 
zetei dlui Albert Honigman s'au mo- 


- bilizat toate forțele administrative ale 


Universului, cunoscutul organ de pu- 
blicitate de curând afurisit de toţi ra- 
binii din fară. 


Lupta, cu alte cuvinte, se reformează. 


A trecut cu ochii închiși în tabăra dlui 
Iuliu Maniu, a adoptat confesiunea gre- 
cocatolică, și, ca încheere, suprem act 
de curaj cetățenesc, s'a hotărât... să-şi 
publice lista redactorilor. Am cetit-o 
și noi, reconstituind cunoscute pseu- 
donime, identificând uitate certificate 
de naștere, şi înşirând mărunte semne 
de întrebare în dreptul unor proaspeţi 
luptători pentru democraţie, inediți. In 
minunata falangă de publicişti, am con- 
statat, cu toate acestea, cu mâhnire 
și cu surpriză, o regretabilă omisiune. 
Nam zărit nicăiri numele dlui Albert 
Honigman... 

Cazul merită o îngrijorare de două 
minute. Ca să fie la mijloc? S'a în- 
tâmplat vre-o nenorocire? Cloceşte 
vreun mister? Am fost, oare, vreme de 
atâţia ani, victimile unei oribile misti- 
ficări? S'a întâmplat vreo tragedie as- 
cunsă ? Poate că di Albert Honigman 
wa existat niciodată; poate că n'a fost 
decât o drăcească născocire a unor 
mizerabili huligani. Poate că dl Albert 
Honigman a dispărut; poate .că s'a 
petrecut un rapt odios... Să ni se spună 
unde e Albert! Să ni se restituie Ho- 
nigmanul! Pentrucă Albert fără Lupta 
şi Lupta fără Honigman e un ridicol 
non-sens, o şarlatanie indrăsneaţă, o 
absurdă contrafacere. 

Domnule Stelian Popescu, unde l-ai 
ascuns pe fratele Albert Honigman? 





Redactor responsabil : ALEXANDRU HODOȘ 

